ky kk kk kk en lt en en es kk ky en bg kk kk kk kk ru ky en ru kk kk kk kk kk kk kk kk ru fr ru kk kk kk ru ru hbs_lat uk kk kk kk ru ru ru fr ru kk uk kk uk ru fr ru kk ru kk ru ru hu ru kk uk kk kk ru fr ru kk kk es kk kk ru fr ru kk kk kk kk ru ru fr ru kk kk kk ru ru fr ru kk fr kk uk ru fr ru kk kk ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk bg kk kk ru uk be en kk es en en lt en es en en pl es en en lt en en ky en ky
ТОП-10 француз комедиясы – Qadam
0 109 3 минут оқисыз
Күздің қоңыр кешінде кофе мен круассаныңызды әзірлеп, көрпеге оранып алып, біз ұсынған француз комедияларын көріңіз.
Париж, 1943 жыл. Қала тұрғындары неміс оккупациясынан аман қалуға тырысуда. Өзін және әйелін асырау үшін Марсель Мартен дүкенге курьер болып жұмысқа орналасады. Ол түн жамылып, әртүрлі тұтынушыларға заңсыз тауарлар жеткізеді. Кезекті тапсырманы орындау барысында, яғни ет салынған чемодандарды Париждің орталығы арқылы Монмартрға жеткізу үшін ол бейтаныс месье Гранжильді өзіне көмекші етіп алады. Бірақ Марсель бұл үшін бірнеше рет өкінетін болады.
Арпелей жанұясы түрлі гаджеттерге толы заманауи концептуалды үйде тұрады. Бірақ алаңғасар Юло ағайдың пайда болуымен бәрі өзгеріске ұшырайды.
Франция, ГФР, Италия, 1963 жыл
Бұл картинада қызметтен кеткен гангстер Фернанд Надиннің қызықты оқиғалары баяндалады. Ол өлім аузында жатқан тәлімгері – «Мексикалық» лақап атымен танымал мафиоздың өтініші бойынша кланға қайта оралуы керек. «Мексикалық» қарулас достарына бұдан былай Фернандтың заңсыз бизнесті басқаратындығын және бойжеткен қызы Патрицияға қамқорлық жасайтынын айтады. Фернандқа енді билікке таласқан қарақшылармен ғана емес, бүлік шығарғыш қызбен де тіл табысуға тура келеді.
СЕН‑ТРОПЕЛІК ЖАНДАРМ / LE GENDARME DE SAINT‑TROPEZ
Франция, Италия, 1964 жыл
Қызметінде көтерілген жандарм Людовик Крюшо өзінің сүйкімді қызы Никольмен бірге Сен‑Тропенің жайлы курортына келеді. Энтузиазмы тасып тұрған жандарм жаңа мекенде ұрланған машинаны іздейді, нудистер колониясымен күреседі, бірақ соңында одан да маңызды дүниеге тап болады.
Таңертең ерте ірі өнеркәсіп иесі Бертран Барньені кеңседегі қызметкерлерінің бірі – сымбатты Кристиан Мартен оятады. Күтпеген қонақ жалақысын өсіруді сұрайды, кәсіпкердің қызын жақсы көретіндігін мәлімдейді, содан кейін ол магнаттан бірталай ақша ұрлағанын мойындайды.
БІЗ БІЛЕТІН ЕСКІ ӘНДЕР / ON CONNAÎT LA CHANSON
Франция, Швейцария, Ұлыбритания, Италия, 1997 жыл
Жылжымайтын мүлік агенті Саймонға экскурсия жүргізушісі болып жұмыс істейтін Камилл ұнайды. Бірақ бір қызығы, қыз Саймонның бастығына ғашық болады. Оның үстіне Камилл өзінің үлкен әпкесі Одильді бұрынғы жігітімен қайта табыстыруға тырысады.
Көп ұзамай осы шытырман ситуацияның кейіпкерлері Одиль ұйымдастырған кешке тап болады. Кейіпкерлердің әрқайсысы өздерін қиын жағдайда тұрғандай сезінеді. Ал ең драмалық сәтте француз хиттерінен үзінділер қосылады.
Реж.: Оливье Накаш, Эрик Толедано
Арбаға таңылған аристократ Филипп өзіне көмекші іздейді. Ол көп кандидаттың ішінен криминалға толы өткен шағы бар, өзі дөрекі қара нәсілді жігітті жұмысқа алады. Мұндай эксцентрлі қадам керемет достықтың бастауы еді.
Фильм шынайы оқиға негізінде түсірілген. Француз бизнесмені Филипп Поццо ди Борго мен оның көмекшісі Абдель Селлудің өмірлері арқау болған фильмді әлемнің түкпір-түкпірінен миллиодаған көрермен сүйіп көреді.
АҚЫМАҚПЕН КЕШКІ АС / LE DÎNER DE CONS
Бір топ бай буржуазия «ақымақтарды» кешкі асқа шақырып, олардың ақымақ хоббилерін мазақ қылып, уақытты қызықты өткізеді. Жетекші байлардың бірі баспагер Пьер Брошан «әлемдік деңгейдегі ақымақты» табады. Онысы бос уақытында сіріңке макеттерін жинауды ұнататын есепші Франсуа Пиньон болатын. Брошан сол әпендіні қонаққа шақырып, кезекті кештің көрнекілігі болады деп үміттенеді. Бірақ бәрі жоспарлағандай болмайды.
CH’TIS-КЕ ҚОШ КЕЛДІҢІЗ! / BIENVENUE CHEZ LES CH’TIS
Пошта бөлімінің басшысы Филипп Абрамс Көгілдір жағалауға жұмысқа ауысуды армандайды. Бірақ оның орнына адам аяғы баспайтын бір провинцияға ауысып кетеді. Түрлі пікірлерді естіген бас кейіпкер Францияның солтүстігінде надан, өрескел адамдар өмір сүреді деп ойлайтын. Көп ұзамай бұл мекенде бәрі де басқаша екенін түсінеді.
ҚАРА БӘТЕҢКЕ КИГЕН САРЫ ШАШТЫ ҰЗЫНТҰРА / LE GRAND BLOND AVEC UNE CHAUSSURE NOIRE
Француз контрбарлау полковнигінің орынбасары Бернар Милан бастығы Луи Тулузаның орнын басуды армандайды. Бернар полковниктің беделіне нұқсан келтіру үшін арандатулар ұйымдастырады. Бірақ ол алаңғасар скрипкашы Франсуа Перреннің полковниктің суперагенті екенінен күдіктенбеген еді.
демалыс кино комедия фильм франция француз комедиясы
0 109 3 минут оқисыз
Facebook LinkedIn VKontakte WhatsApp Telegram Email арқылы бөлісу Басып шығару
Түркістанда Яссы бағы бой көтереді
Канн фестивалі Оскардан несімен мықты?
Депутат: Қазақ даласы Амазон орманы сияқты құнды экожүйе
Танымал актер Фархат Әбдірайымов қайтыс болды
Пікір үстеу Жауапты болдырмау
Пікір орналастыру үшін кіруіңіз жөн.
«Теңізшевройл» қызметкерлерінің жұмысқа деген махаббатын қалай оятады?
Қалың мал мен мәһрдің айырмашылығы бар ма?
Алматыда тағы да қарақшылар ұсталды
Сарбаз әкімдікке жасалған шабуыл туралы айтып берді
Қазақстанда 8 мыңға жуық адам ұсталды – ІІМ
Қазақстан 2022 жылы ТМД-ға төрағалық етеді
Әкенің туған күніне тілек
Эмоционалды интеллект: Қазақ түсінігі, EQ белгілері
Мұғалімдерге қосымша үстемеақы төленуі мүмкін
Жириновский қазақстандық орыстарды еліне шақырды
Балаңыздың ұйқысы ауысып кетті ме?
Денсаулық & Психология 167
© 2022, Барлық құқық қорғалған
Facebook Twitter WhatsApp Telegram